**УВАЖАЕМИ ВНОСИТЕЛИ,**

В съответствие с разпоредбите Делегиран регламент (ЕС) 2020/760 на Комисията и Регламент за изпълнение (ЕС) 2020/761 на Комисията, управлението на тарифните квоти за внос на земеделски продукти с период от 1 януари до 31 декември ще се осъществява по нови правила. **За участие в разпределението на тарифните квоти за периода/подпериода, започващ от 1 януари 2021 г., Вие можете да подавате заявления в Министерство на земеделието, храните и горите (МЗХГ), дирекция „Държавни помощи и регулации“ (ДПР) , в периода от 23 до 30 ноември 2020 г. (до 14.00 часа българско време).**

Дирекция ДПР е изготвила нови указания за условията на администриране на системата на лицензиране на вноса на земеделски продукти от трети страни, които са публикуваните на интернет страницата на МЗХГ в рубриката: Политики и програми/Политики и стратегии/Лицензии за внос на земеделски продукти.

След оттеглянето на Обединеното кралство от Европейския съюз, количествата, за които можете да кандидатствате за разпределение по тарифните квоти за внос в рамките на СТО, които се разпределят по метода на едновременната проверки и за които ще се издават лицензиите за внос, са редуцирани. В новите указания сме посочили редуцираните количества, за които ще можете да кандидатствате в посочения по-горе период и които ще бъдат публикувани в официалния вестник на ЕС през м. ноември 2020 г.

За да се запознаете с новите указания за администриране на тарифните квоти за внос на земеделски продукти от трети страни, натиснете [**ТУК.**](https://www.mzh.government.bg/bg/politiki-i-programi/politiki-i-strategii/licenzii-za-vnos-na-zemedelski-produkti/)